Un concert de Bèrnia clausura el cicle del centenari ‘Estellés a La Nau’ organitzat per la Universitat

## Un concert de Bèrnia clausura el cicle del centenari ‘Estellés a La Nau’ organitzat per la Universitat

Bèrnia.

El Vicerectorat de Cultura i Societat de la Universitat de València va clausurar el cicle dedicat a commemorar el centenari del naixement del poeta Vicent Andrés Estellés amb el concert de Bèrnia el passat 20 de desembre. L’actuació, que estava prevista per al 15 de novembre, en el marc de la programació de ‘Músiques Urbanes’, va haver d’anul·lar-se per les conseqüències de la DANA. Les integrants d’aquesta formació femenina, residents a l’Horta Sud, es van veure afectades directament per la riuada i van agrair a la UV la possibilitat d’haver tornat a programar el concert, que clausurava el cicle d’un centenari tan especial.

**Bèrnia** és el resultat de la unió d’un grup de dones que han deixat empremta en la indústria musical a través dels seus projectes individuals. En aquesta col·laboració, combinen els seus coneixements i experiències professionals per a crear un grup musical en valencià i en femení.

El concert amb què la UV va tancar el cicle d’Estellés es titulava ‘SONS DEL POETA’, i era un espectacle on es fusionava música, poesia i la història de vida del poeta. Bèrnia va  narrar la vida i obra d’Estellés, intercalant musicalitzacions de poemes i peces musicals en valencià que, d’una forma o una altra, tenien relació amb l’autor. Tot un recorregut per les emocions i els temes universals que Estellés va abordar en la seua obra, com l’amor, la vida quotidiana i la identitat cultural. El concert va generar molta expectació, i les entrades gratuïtes amb invitació, es van exhaurir.

Al llarg d’aquest 2024, la UV, a través del Vicerectorat de Cultura i Societat, ha desenvolupat un ampli programa d’activitats amb taules redones, conferències, concerts i teatre per a homenatjar la figura i llegat literari d’un dels poetes valencians més rellevants.

Des d’abril a desembre s’ha celebrat un cicle conferències per a reivindicar la dimensió internacional del poeta de Burjassot, amb una conferència mensual a càrrec d’investigadors de diversos països d’Europa. El cicle ha estat coordinat per l’escriptor i catedràtic de Didàctica de la Llengua i la Literatura de la Universitat de València, **Josep Ballester**.

D’altra banda, al setembre, coincidint amb el centenari del naixement de poeta, i amb la celebració d’una taula redona en la qual va participar la filla de l’escriptor, **Carmina Andrés Llorente**, es va iniciar el cicle ‘Estellés a la Nau. Centenari del naixement (1924-2024)’, que ha inclós diferents concerts: un homenatge a càrrec de l’**Orfeó Universitari de València**, un concert coral amb 12 formacions i les actuacions de **Mar Morález** i Bèrnia, en el marc del cicle ‘Músiques Urbanes’; i una representació teatral, prevista per a novembre i, que a conseqüència de la DANA, s’ha ajornat als dies 5 i 6 de febrer, en La Matilde Salvador, sobre el ‘Llibre de Meravelles’, de **Clàudia Serra**, a partir d’una de les obres més emblemàtiques del poeta valencià, publicada en 1971.

Arxivat en:

, Música

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar